བྱ་གཏོར་དུར་སྲོལ་གྱི་སྙིང་བོའི་ཁུངས་གཏུག་སའང་ནང་ཆོས་ཡིན་ཞིང་ནང་ཆོས་ཀྱི་ཕར་ཕྱིན་དྲུག་ལས་གཙོ་བོ་སྦྱིན་པའི་ཕ་རོལ་ཏུ་ཕྱིན་པ་མཚོན་པ་ཡིན་ཏེ།སྟག་མོ་ལུས་སྦྱིན་སོགས་སངས་རྒྱས་ཀྱིས་སློབ་པ་ལམ་གྱི་གནས་སྐབས་སུ་སེམས་ཅན་གྱི་དོན་དུ་མགོ་དང་ཡན་ལགཉིང་ལག་སོགས་གང་འདོད་དུ་སྦྱིན་པའི་རྣམ་ཐར་སོགས་ནང་བ་སངས་རྒྱས་པའི་རང་དོར་གཞན་གཅེས་ཀྱི་བསམ་བློའི་དཔེ་མཚོན་ཡོད།དེའི་ཕྱིར་སྙིང་རྗེ་དང་ལྷག་བསམ་གྱིས་ཁེངས་པའི་མི་རིགས་འདིས་ལས་རྒྱུ་འབྲས་ལ་ཡིད་ཆེས་དང་ཁྲེལ་ངོ་ཚ།མི་དགེ་བ་བཅུ་སྤངས་ནས་ཚེ་འདི་ཕྱི་གཉིས་ཀའི་བྱ་གཞག་ལ་ངང་གིས་འཇུག་པ་ཡིན།